Добар дан, петаци!

Пратимо и ове недеље лекције на РТС-у, које иду по следећем реду (ОБНАВЉАМО).

ПОНЕДЕЉАК: Предикат (8-8.30), УТОРАК: Прави и неправи објекат (8.35- 9.05), СРЕДА: Прилошке одредбе (8-8.30), ПЕТАК: Апозиција (8-8.30),СУБОТА: „Вила зида град“(8-8.30). **Распоред приказивања наставе на каналу РТС 2 биће промењен у данима када је предвиђен рад Народне скупштине Републике Србије чија се заседања преносе на том каналу.**

|  |  |
| --- | --- |
| **Пети разред** **РТС 3** | **13.15 - 13.45** |
| **13.50 - 14.20** |
| **14.25 - 14.55** |

Задаци за ову недељу треба да се пошаљу до петка, а садрже следеће захтеве:

1. Напишите три реченице са глаголским предиктом (једна у перфекту, друга са презентом, трећа са футуром) и три са именским предиктом (прва са именицом, друга са придевом и трећа са придевом и именицом). **Сви примери у овом и осталим захтевима морају да буду оригинални, из свакодневног живота, нема преписивања из уџбеника или од другова.**

**2.** Напишите две реченице са правим и две са неправим објектом.

3. Напишите две реченице са прилошком одредбом за УЗРОК и две са прилошком одредбом за КОЛИЧИНУ.

4. Напишите две реченице са апозицијом.

5. У митолошкој народној песми „Вила зида град“ одредите реченичне чланове, тј. предикат, субјекат , прилошке одредбе и објекте (све речи морају бити подвучене као једна од ових служби; имајте у виду скупове, субјекатске, објекатске и друге...)

6. Објасните својим речима шта је то по чему закључујемо да ова песма спада у ЛИРИКУ (бар два доказа).

Срдачно вас поздравља ваша наставница!